до общата брутна сума, преди приспадането на всякакъв данъчен кредит или данъчни облекчения, на лихвата върху ипотечен кредит на основното жилище на домакинството през референтния период за дохода.
 Това не включва:
 —
 всякакви други ипотечни плащания, както на лихвата, така и на главницата, извършвани по същото време, като например застраховка за защита на ипотеката или застраховане на жилището и на съдържанието му;
 —
 плащания за погасяване на дългове във връзка с ипотечни кредити, за получаване на пари за жилищни цели (например за ремонти, обновяване или поддръжка) или за нежилищни цели;
 —
 погашения на главницата или на капиталовата сума.
 1.7. Изплащани текущи трансфери
 Изплащаните текущи трансфери се разделят на:
 1)
 данък върху дохода и вноски за социалното осигуряване (HY140G);
 2)
 редовни данъци върху богатството (HY120G);
 3)
 социалноосигурителни вноски, внасяни от работодателя (PY030G);
 4)
 изплащани редовни парични трансфери между домакинствата (HY130G).
 1.7.1. Данък върху дохода и социалноосигурителни вноски (HY140G)
 Данъкът върху дохода се отнася до данъците върху дохода, печалбите и капиталовата печалба. Те се начисляват върху действителния и предполагаемия доход на физически лица, домакинства или данъчна единица. Същите включват данъците, начислени върху притежаваното имущество, земя или недвижими имоти, когато тези вложения се използват като основа за определяне на дохода на собствениците им. Данъци, свързани с пенсии, получени от индивидуални частни пенсионни фондове (различни от тези, обхванати по ESSPROS), също следва да бъдат взети предвид.
 Данъците върху дохода включват:
 —
 данъците върху дохода на физически лица, домакинства или данъчни единици (доход от заетост, собственост, предприемачество, пенсии и пр.), включително данъци, удържани от работодателите (данъци върху дохода, удържани при източника), други данъци, удържани при източника, и данъци върху дохода на собственици на неперсонифицирани дружества, изплащани по време на референтния период за дохода;
 —
 всяко възстановяване на данък, получено по време на референтния период за дохода, свързано с платен данък върху доход, получен през референтния период за дохода или през предишните години. Тази стойност следва да бъде взета предвид като намаление на платените данъци;
 —
 всяка лихва, начислена върху дължимите просрочени данъци и всякакви глоби, наложени от данъчните органи.
 По изключение, държавите членки, използващи данни от регистрите, и други държави членки, за които това е най-подходящият подход, могат да отчитат данъците върху „получения доход“ в референтната година за дохода, ако засяга само маргинално съпоставимостта.
 Данъците върху дохода не включват:
 —
 таксите, платени за право на лов, отстрелване и риболов.
 Социалноосигурителните вноски се отнасят до вноските на наетите лица, самостоятелно заетите лица, безработните, пенсионните и другите вноски (ако са приложими), платени през референтния период за дохода на задължителни държавни социалноосигурителни схеми или на задължителни социалноосигурителни схеми на работодателите (пенсионни, здравни и др.).
 1.7.2. Редовни данъци върху богатството (HY120G)
 Редовните данъци върху богатството се отнасят до данъци, които са платими периодично във връзка със собствеността или използването на земя или сгради от собствениците, и текущи данъци върху нетното богатство и върху други активи (бижутерия, други външни белези на богатство). Редовните данъци върху богатството, които трябва да се отчитат, са тези, платени по време на референтния период за дохода.
 Редовните данъци върху богатството включват:
 —
 редовни данъци във